Κωνσταντίνοι Μεσσηνίας

Οι Κωνσταντίνοι είναι οικισμός της Πελοποννήσου στην Περιφερειακή Ενότητα Μεσσηνίας.

 Γεωγραφικά - ιστορικά στοιχεία 
Οι Κωνσταντίνοι βρίσκονται σε απόσταση 9 χλμ. Β.-ΒΔ. από τον Μελιγαλά (έδρα του δήμου), 40 χλμ. Β.-ΒΔ. από την Καλαμάτα και είναι κτισμένοι σε πλαγιά βουνού με υψόμετρο 170 μέτρα. Στα βορειοδυτικά του χωριού είναι η Ηλέκτρα, βορειοανατολικά το Αγριλόβουνο και στα νοτιοανατολικά η Πολίχνη ενώ νοτιότερα περνάει η Ενωτική Τσακώνας - Κυπαρισσίας ή ΕΟ9γ. Παλιότερα αποτελούσε κεφαλοχώρι της περιοχής αλλά μέσα σε 100 χρόνια έχασε το 93% του πληθυσμού του λόγω της αστυφιλίας.   

Την δεκαετία του 1880 και στην τοποθεσία "Καμάρες", βρέθηκαν δύο αρχαίες μαρμάρινες πλάκες, οι οποίες χρονολογούνται στα τέλη του 1ου αιώνα π.Χ. και καταγράφουν σε 27 παραγράφους το τελετουργικό τέλεσης των Μυστηρίων της Ανδανίας. Οι πλάκες αυτές είναι εντοιχισμένες δεξιά και αριστερά της εισόδου της εκκλησίας των Αγίων Κωνσταντίνου και Ελένης.   

 Διοικητικά στοιχεία 
Ο περιηγητής Ουίλιαμ Μάρτιν Ληκ τους αναφέρει ως Konstantinus με συνολικό πληθυσμό 100 άτομα (Ι, 482). Στην Εκστρατεία του Μοριά καταγράφεται με την ονομασία Konstantinous να υπάγεται στην Επαρχία   Μικρομάνης (Mikromani) και να έχει πληθυσμό 30 οικογένειες (συνολικά 143 άτομα) ενώ αργότερα στο "Αρχείον Ιωάννου Καποδίστρια" ως Κωνσταντίνους στην Επαρχία Μικρομάνης. 

Ως ξεχωριστός οικισμός αναφέρεται επίσημα, μετά την Επανάσταση του 1821, το 1835 να ορίζεται έδρα του τότε δήμου Πολύχνης και το 1912  να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Πλάτανα αποτελούν την ομώνυμη κοινότητα που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 72 κάτοικοι  ενώ με αυτήν του 2011 είχε 89«ΦΕΚ αποτελεσμάτων ΜΟΝΙΜΟΥ πληθυσμού», σελ. 10790 (σελ. 316 του pdf). 

 Εξωτερικοί σύνδεσμοι 

 "Το χρονικό της εύρεσης και των πρώτων δημοσιεύσεων του διαγράμματος των Μυστηρίων της Ανδανίας", Βούλα Ν. Μπαρδάνη.
 Το κεφαλοχώρι της Μεσσηνίας που σε 100 χρόνια έχασε το 93% του πληθυσμού του από την  ηλεκτρονική εφημερίδα https://www.anagnostis.org/.
 Αρχειακές περιγραφές για Κωνσταντίνους (Μεσσηνία) από το Εθνικό Ευρετήριο Αρχείων των Γενικών Αρχείων του Κράτους.

 Παραπομπές 

Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας